**Foglalkoztatási terv**

**Rekreáció- és sportszervező szak**

**Levelező tagozat**

**Humán erőforrás menedzsment BRS 2253L**

|  |  |
| --- | --- |
| **Tantárgy kódja** | **BRS 2253** |
| **Meghirdetés féléve** | **2** |
| **Kredit** | **3** |
| **Heti kontakt óraszám (előadás+gyakorlat)** | **0+2** |
| **Félévi követelmény** | **gyakorlati jegy** |

**Tantárgyi tematika és félévi követelményrendszer**

A tantárgy egy félévre vonatkozó tananyagot tartalmaz, áttekintve a vezetés lényegi kérdéseit, történeti fejlődését, fogalmát, a vezetés legfontosabb eszközeit a sikeres irányítási tevékenység megalapozásához. A hallgatók megismerkedhetnek a szervezetek kialakításának szabályaival, a menedzsment munkahelyi viselkedést befolyásoló eszköztárával, az alkalmazottak, menedzserek és vezetők közötti interakciókkal és kapcsolatrendszerrel.

Az emberi erőforrás menedzsment azokat az iskolákat, elméleteket és módszereket mutatja be, amelyek lehetővé teszik a munkaszervezetekben dolgozó emberek hatékony menedzselését. A tárgy célja, hogy a résztvevők jobban megértsék az emberi erőforrás jelentőségét a szervezetben, a humán menedzsment alapkérdéseit, valamint az emberi erőforrásokkal kapcsolatos menedzseri stratégiákat és mindenek előtt az alkalmazható módszereket és azok hatásait. A témák elméleti feldolgozása mellett gyakorlatok segítik a témában való elmélyülést.

**Féléves tematika:**

|  |  |
| --- | --- |
| **Oktatási hét** | **Gyakorlatok/Szemináriumok** |
| **1. alkalom** | A tantárgy teljesítésének, követelményendszerének ismertetése. A félév tantárgyi programjának bemutatása. Beadandó ismertetése. Szakirodalom ajánlások. A menedzsment és az emberi erőforrás menedzsment eredete, kapcsolata, elméleti alapjai. Az ember, mint vállalati/szervezeti erőforrás, helye, szerepe a szervezetek munkájában. Az emberi munkával kapcsolatos gondolkodás változásai. A humán tényező szerepe a szervezetben (az egyéni, a csoport és a szervezeti szint). A szervezeti munkavégzés jellemzői. Csoportmenedzsment. Gyakorlati feladatok. |
| **2. alkalom** | *1. Zárthelyi dolgozat megírása online vagy személyesen.* A vezetői, menedzseri alkalmasság és tartalma (technikai készség, humán készség, konceptuális készség). Vezetői hatalomgyakorlás, vezetési stílus, -A „skillek” jelentősége. Alkalmazott emberi erőforrás menedzsment:humán stratégia és tervezés. Munkakör elemzés, értékelés. Toborzás és kiválasztás. Motiváció és ösztönzésmenedzsment. Karrier menedzsment, személyiségfejlesztés. Teljesítményértékelés, Személyzetfejlesztés. Extrem helyzetek a munkában: mobbing, a sztereotípiák problémája munkavállalói és menedzseri szemszögből. Gyakorlati feladatok. *2. Zárthelyi dolgozat megírása*, online vagy személyesen. |

**A foglalkozásokon történő részvétel:** A tantárgy gyakorlati foglalkozásain a részvétel kötelező. A félévi hiányzás megengedhető mértéke a tantárgy heti kontakt óraszámának maximum háromszorosa. Ennek túllépése esetén a félév nem értékelhető. (TVSZ 8§1.)

**Félévi követelmény:** gyakorlati jegy, beadandó feladat elkészítése és 2 ZH a félév tananyagából.

Feladat követelményrendszere: TNR betűtípus, 2,5 margó körben, 1,5 sortáv, sorkizárt, lap alján oldalszámmal, minimum 5 oldal. *Fedlap*: ahol szerepel a hallgató neve, beadandó címe, tantárgy neve, oktató neve, dátum; *utolsó oldalon*: forráshivatkozás, pontos felsorolással, elektronikus dokumentumforrás esetén letöltés ideje.

**Az értékelés módja, ütemezése:** A félév során a két alkalommal zárthelyi dolgozat lesz. A gyakorlati jegyek kihirdetésére, pótlási lehetőségek ismertetésére a 14. szorgalmi héten kerül sor.

**A félévközi ellenőrzések követelményei**: A dolgozatok 50,1% alatti teljesítménye a tantárgy félévi érvénytelenségét vonja maga után.

Félévi beadandó feladat 2022.05.05.-ig történő bemutatása, leadása.

**Az érdemjegy kialakításának módja:**

Amennyiben a zárthelyi dolgozat(ok) elégtelen minősítésű(ek), a félév elégtelen gyakorlati jeggyel zárul. Elégtelen gyakorlati jegy javítása a Tanulmányi és vizsgaszabályzat szerint lehetséges.

Szakirodalmi források:

1. Antal ZS. - Dobák M. (2016): Vezetés és szervezés, Akadémiai Kiadó
2. Mintzberg; H. (2010): A menedzsment művészete; Alinea Kiadó-Rajk László Szakkollégium
3. Brian Tracy (2014): Menedzsment; Trivium Kiadó

Nyíregyháza, 2022. 01. 28.

**Dr. Szabóné Dr. Berta Olga**

 **Adjunktus**